[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "C\u0302u finig\u0302is la \u201cPaca konstitucio\u201d de Japanio?"}, {"text_idx": "#000006", "text": "Interbatig\u0302o okazis dum la komitatkunsido de la japana parlamentejo. Ekrankopio el la oficiala kanalo de ANN en Jutubo."}, {"text_idx": "#000007", "text": "Frue en au\u0306gusto 2015 la C\u0302ambro de Deputitoj de Japanio aprobis la leg\u0302proponojn pri nacia sekureco, kaj la 19-an de septembro ankau\u0306 la C\u0302ambro de Konsilantoj aprobis g\u0302in."}, {"text_idx": "#000008", "text": "Kaoso regis en la japana parlamentejo preskau\u0306 la tutan semajnon ekde la 14-a de septembro, kiam la koalicia registaro de la c\u0302efministro Shinzo Abe [S\u0302inzo Abe] komencis procedon por leg\u0302igi la disputatajn proponojn, kiuj permesus al Japanio militi."}, {"text_idx": "#000009", "text": "Abe jam diris, ke li volas vidi la leg\u0302proponojn aprobitaj de la C\u0302ambro de Konsilantoj, nome la Supera C\u0302ambro de la du-c\u0302ambra japana parlamento, plej malfrue en la vespero de vendredo, la 18-an de septembro."}, {"text_idx": "#000010", "text": "Opoziciaj partioj klopodis por malsukcesigi la planojn de la regantaj partioj, kaj ilin kurag\u0302igis dekmiloj da manifestaciantoj sur la stratoj tuj apud la parlamentejo en la centro de Tokio."}, {"text_idx": "#000011", "text": "\u3010New\u3011\u5b89\u4fdd\u6cd5\u6848\u3001\u5927\u8a70\u3081 \u4e0e\u91ce\u515a\u304b\u3099\u6fc0\u3057\u304f\u5bfe\u7acb\u3001\u56fd\u4f1a\u524d\u306f\u6297\u8b70\u30c6\u3099\u30e2 /4F5XqjLZGg"}, {"text_idx": "#000012", "text": "\u2014 \u30cf\u30d5\u30a3\u30f3\u30c8\u30f3\u30db\u309a\u30b9\u30c8\u65e5\u672c\u7248 (@HuffPostJapan) septiembre 16, 2015"}, {"text_idx": "#000013", "text": "\u3010Nova\u3011La leg\u0302proponoj pri nacia sekureco baldau\u0306 aprobig\u0302os. Regantaj partioj kaj opoziciaj partioj arde interbatalas, dum homoj manifestacias antau\u0306 la japana parlamentejo."}, {"text_idx": "#000014", "text": "Se aprobita, la leg\u0302aro pri nacia sekureco disvastigos la rolon de la japana defendokorpuso mondskale, kaj permesos al Japanio apliki sian rajton pri kolektiva memdefendo kaj partopreni en militaj operacoj kun aliaj landoj kiel Usono."}, {"text_idx": "#000015", "text": "Iuj opinias, ke la proponita leg\u0302aro povas esti kontrau\u0306konstitucia en la strikta senco kaj malakordas kun Artikolo 9 de la japana \u201cPaca Konstitucio\u201d proklamita post la Dua mondmilito."}, {"text_idx": "#000016", "text": "La registaro komencis la procedon por leg\u0302igi la proponojn en merkredo, la 16-an de septembro. Komence, kunsido de la speciala komitato de la Supera C\u0302ambro ne povis komencig\u0302i pro tio, ke protestantaj parlamentanoj blokis la pordojn kiel videblas jene:"}, {"text_idx": "#000017", "text": "Inter la parlamentanoj blokantaj la vojon al la komitatkunsida halo estis multaj virinoj portantaj c\u0302ekape rozkoloran rubandon, sur kiu estis skribite: \u201cGrupo de virinaj parlamentanoj kolerantaj.\u201d Ili kriis \u201cNe tus\u0302u min! C\u0302esigu seksmolestadon!\u201d por malhelpi la komitatestron aliri al la komitata kunsidejo."}, {"text_idx": "#000018", "text": "Ne c\u0302iuj tviteranoj estis simpatiaj:"}, {"text_idx": "#000019", "text": "\u3010\u7dca\u8feb\u30fb\u5b89\u4fdd\u6cd5\u6848\u3011\u300c\u89e6\u308b\u306a!\u30bb\u30af\u30cf\u30e9\u305f\u3099!\u300d\u306e\u8b66\u544a\u306b\u9d3b\u6c60\u59d4\u54e1\u9577\u3001\u5165\u5ba4\u3066\u3099\u304d\u306a\u3044\u72b6\u614b\u3064\u3064\u3099\u304f \u5143\u8fd1\u9244\u306e\u77f3\u4e95\u8b70\u54e1\u3082\u201c\u51a4\u7f6a\u201d\u88ab\u5bb3\u304b-\u7523\u7d4c \u30bb\u30af\u30cf\u30e9\u306e\u610f\u5473\u3082\u75f4\u6f22\u3068\u306e\u9055\u3044\u3082\u5206\u304b\u3089\u306a\u3044\u54c0\u308c\u306a\u30d2\u309a\u30f3\u30af\u9262\u5dfb! /xN4p8ehbWR \u2014 Atsuo Kawasaki (@Atsuo_Kawasaki) septiembre 16, 2015"}, {"text_idx": "#000020", "text": "Lau\u0306 la j\u0302urnalo Sankei:\u3010strec\u0302iteco pri la leg\u0302proponoj\u3011Minacoj per seksmolestaj akuzoj malhelpadas la komitatestron Konoike [Kounoike] eniri en la komitatan kunsidejon. Ankau\u0306 komitatano Ishii [Is\u0302ii], iama basbala ludanto de la teamo Kintetsu [Kintecu], s\u0302ajne suferis falsan akuzon."}, {"text_idx": "#000021", "text": "... C\u0302i tiuj kompatindaj rozkolor-rubandulinoj ne konas la signifon de seksmolestado, nek diferencon inter seksa g\u0302enado en laborejo kaj korpopalpado en homplena trajno!"}, {"text_idx": "#000022", "text": "Finfine parlamentanoj de la regantaj partioj elpensis ruzan planon por aprobigi la reg\u0302proponojn en la komitato: ili subite malfermis la estraran kunsidon en la komitata kusidejo, por ke ili tuj komencu tie la komitatkunsidon. Trovinte sin trompitaj, parlamentanoj de opoziciaj partioj rapidis al la komitatestro, kaj sekvis bataleto en la kunsidejo."}, {"text_idx": "#000023", "text": "Opoziciaj partioj provis c\u0302iujn lau\u0306regulajn taktikojn por prokrasti la komitatan voc\u0302donon necesan por leg\u0302igi la proponojn. Ili ec\u0302 proponis la malkonfidon kontrau\u0306 la komitatestro Konoike Yoshitada [Yos\u0302itada], sed vane."}, {"text_idx": "#000024", "text": "\u7d19\u9762\u3010\u4e00\u9762\u3011\u5f37\u884c\u63a1\u6c7a\u518d\u3072\u3099\u3002\u5b89\u4fdd\u6cd5\u6848 \u53c2\u9662\u59d4\u3066\u3099\u53ef\u6c7a\u3002\u91ce\u515a \u5185\u95a3\u4e0d\u4fe1\u4efb\u6848\u6848\u63d0\u51fa\u3078\u3002\u53cd\u5bfe\u805e\u3053\u3048\u305f \u91ce\u515a\u300c\u5f15\u3051\u306a\u3044\u300d\u307b\u304b \u8a73\u3057\u304f\u306f\u672c\u65e5(9\u670818\u65e5\u4ed8)\u6771\u4eac\u65b0\u805e\u671d\u520a\u306b\u3066\u3002 /l8IVRuZc5K \u2014 \u6771\u4eac\u65b0\u805e\u307b\u3063\u3068Web \u30aa\u30d5\u30a3\u30b7\u30e3\u30eb (@tokyohotweb) septiembre 17, 2015"}, {"text_idx": "#000025", "text": "\u3010Frontpag\u0302o de la papera eldono\u3011Denove okazis perforta aprobo. Leg\u0302proponoj pri nacia sekureco estis aprobitaj en la komitata kunsido de la C\u0302ambro de Konsilantoj. Opoziciaj partioj proponos malkonfidon kontrau\u0306 la kabineto. Au\u0306dinte la popolan voc\u0302on kontrau\u0306 la leg\u0302proponoj, opoziciaj partioj diras: \u201cNi ne povas retirig\u0302i.\u201d Pri pliaj detaloj legu en la hodiau\u0306a (la 18-an de septembro) matena eldono de la j\u0302urnalo Tokyo [Tokio]."}, {"text_idx": "#000026", "text": "\u201cJapanio proklamis adiau\u0306on al demokratio\u201d"}, {"text_idx": "#000027", "text": "La viro kun lipharoj en la dekstro de la bildo speciale kau\u0306zis intereson de multaj japanoj. Tio estas eksa kolonelo Masahisa Sato kaj nun li sidas en la C\u0302ambro de Konsilantoj kiel membro de la registara partio. Sato gvidis la japanan defendokorpuson en Irako por helpi rekonstruadon de la lando en januaro kaj februaro 2004. Tio estis la unua eksterlanda dislokado de japana armeo post la Dua mondmilito."}, {"text_idx": "#000028", "text": "Antau\u0306 la kverelo, Sato uzis Tviteron por plendi pri la laborkondic\u0302oj en la japana parlamentejo:"}, {"text_idx": "#000029", "text": "\u5915\u65b9\u304b\u3089\u3059\u3099\u3063\u3068\u7406\u4e8b\u4f1a\u5ba4\u306b\u7f36\u8a70\u3081\u72b6\u614b\u3002\u59d4\u54e1\u4f1a\u5ba4\u306b\u59d4\u54e1\u9577\u5171\u3005\u79fb\u52d5\u51fa\u6765\u3059\u3099\u3002\u30c8\u30a4\u30ec\u306b\u884c\u304f\u306e\u3082\u30cf\u3099\u30ea\u30b1\u30fc\u30c8\u3099\u4e2d\u306e\u91ce\u515a\u8b70\u54e1\u306e\u8a31\u53ef\u5236\u72b6\u614b\u3002 \u2014 \u4f50\u85e4\u6b63\u4e45 (@SatoMasahisa) septiembre 16, 2015"}, {"text_idx": "#000030", "text": "Ekde la vespero dau\u0306re ni estas enfermitaj en la estrara c\u0302ambro kaj ne povas iri al la komitata kunsidejo. Ec\u0302 por iri al necesejo, ni devas peti permeson de la blokantaj parlamentanoj de opoziciaj partioj."}, {"text_idx": "#000031", "text": "Ne c\u0302iuj kompatis Sato, nek aliajn parlamentanojn, kiuj suferis g\u0302enadojn de opoziciaj partioj:"}, {"text_idx": "#000032", "text": "@SatoMasahisa @emi_mumemo \u308f\u304b\u3063\u3066\u3044\u308b\u306d\u4f50\u85e4\u6b63\u4e45\u3001\u3059\u3078\u3099\u3066\u3042\u3093\u305f\u3089\u304b\u3099\u61b2\u6cd5\u9055\u53cd\u3092\u3057\u3066\u3044\u308b\u304b\u3089\u305f\u3099\u3088\u3002"}, {"text_idx": "#000033", "text": "Vi devas scii, Sato Masahisa, ke c\u0302ion kau\u0306zis via kontrau\u0306konstitucia ago."}, {"text_idx": "#000034", "text": "Intertempe, aro da multaj policanoj baris la protestantojn for de la parlamentejo en la centro de Tokio."}, {"text_idx": "#000035", "text": "\u3057\u304b\u3057\u3001\u975e\u66b4\u529b\u306a\u30c6\u3099\u30e2\u306b\u5bfe\u3057\u3066\u3001\u3053\u306e\u7570\u5e38\u3066\u3099\u30d2\u30b9\u30c6\u30ea\u30c3\u30af\u306a\u5f3e\u5727\u306e\u7d75\u3092\u4f5c\u3063\u3066\u898b\u305b\u305f\u3053\u3068\u306f\u3001\u4e16\u754c\u306b\u5bfe\u3057\u3066\u306f\u300c\u65e5\u672c\u306f\u6c11\u4e3b\u4e3b\u7fa9\u3084\u3081\u307e\u3059\u5ba3\u8a00\u300d\u306b\u3057\u304b\u898b\u3048\u306a\u3044\u306e\u3066\u3099\u306f\u3002 /11N93WfrGY"}, {"text_idx": "#000036", "text": "\u2014 emi kiyomizu (@kiyomizu5) septiembre 17, 2015"}, {"text_idx": "#000037", "text": "Al la senperfortaj manifestacioj la registaro, tamen, reagis per la subpremo nenormala kaj freneza. La mondo vidos en g\u0302i la proklamon: \u201cJapanio adiau\u0306is demokration."}, {"text_idx": "#000038", "text": "Civitanaj komunikilojInternaciaj rilatojJuroMilito kaj konfliktoPolitikoProtestoRegado"}, {"text_idx": "#000039", "text": "Plej novaj artikoloj pri Orienta Azio"}, {"text_idx": "#000042", "text": "La batalo pri c\u0302ifromonaj revoj en Mjanmao"}, {"text_idx": "#000049", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000050", "text": "Speciala danko al niaj multaj subtenantoj"}]